《虞美人八首 其二》
清代·蒋士铨

历山耕者知何处。田畔山如故。女墙如带指城中。别露平畴尖翠、两三峰。

依山凿佛人争拜。生怕金身坏。不知是佛是山灵。都说城南山似、佛头青。

作者简介：蒋士铨（1725—1784）清代戏曲家，文学家。字心馀、苕生，号藏园，又号清容居士，晚号定甫。铅山（今属江西）人。乾隆二十二年进士，官翰林院编修。乾隆二十九年辞官后主持蕺山、崇文、安定三书院讲席。精通戏曲，工诗古文，与袁枚、赵翼合称江右三大家。士铨所著《忠雅堂诗集》存诗二千五百六十九首，存于稿本的未刊诗达数千首，其戏曲创作存《红雪楼九种曲》等四十九种。